b"\n_START_ARTICLE_\nStednavneforkortelse\n_START_PARAGRAPH_\nStednavneforkortelse er et system, som bruges forkortelse af stednavne, speciel med jernbaner, i postv\xc3\xa6sen, telegrafv\xc3\xa6sen samt luftfart (lufthavne og flyselskaber)._NEWLINE_Systemet med stednavneforkortelser blev oprindeligt brugt til telegrammer, som blev afsendt intern i jernbanerne og p\xc3\xa5 telegrafnettet. De danske forkortelser har v\xc3\xa6ret fors\xc3\xb8gt koordineret imellem DSB og Post- og Telegrafv\xc3\xa6senet via Ministeriet for offentlige Arbejder._NEWLINE_Hos jernbanerne kom stednavneforkortelser, da telegraf blev brugt til kommunikation imellem stationerne. Telegrafen kom i Jylland allerede med \xc3\xa5bningnen af den f\xc3\xb8rste jernbanestr\xc3\xa6kning - \xc3\x85rhus-Randers i 1862, og p\xc3\xa5 Sj\xc3\xa6lland blev telegraf indf\xc3\xb8rt med \xc3\xa5bning af banen fra Roskilde til Kors\xc3\xb8r i 1856. I forbindelse med sammenl\xc3\xa6gning af banerne i Jylland-Fyn og Sj\xc3\xa6lland blev der \xc3\xa6ndret en r\xc3\xa6kke forkortelser i 1880'erne og mange af disse forkortelser bruges stadig i dag. De fleste af de gamle stationsforkortelser er p\xc3\xa5 2 tegn, men mange trinbr\xc3\xa6tter havde en forkortelse p\xc3\xa5 3 tegn med t som sidste bogstav og mange nye ekspeditionsteder har f\xc3\xa5et tildelt en forkortelse p\xc3\xa5 3 tegn._NEWLINE_Udover de egentlige stationer benyttes der ogs\xc3\xa5 forkortelser for en r\xc3\xa6kke s\xc3\xa5kaldte togekspeditionssteder, hvor der normalt ikke holder persontog, men som ligger p\xc3\xa5 en bane mellem to stationer. I nogle tilf\xc3\xa6lde har der tidligere v\xc3\xa6ret en station, og hvor man efter nedl\xc3\xa6ggelsen har bevaret krydsningsspor eller sidespor, som stadig skal kunne lokaliseres. I andre tilf\xc3\xa6lde har der aldrig v\xc3\xa6ret en station men til geng\xc3\xa6ld behov for sporskifter eller sidespor."